
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ- 1074002/1213/001 <1) 

Σύσταση θέσεων προσωπικού στο Υπουργείο Οικονομι¬ 
κών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 25 παρ. 4 εδάφιο α' του 
Ν. 2190/94 (ΦΕΚ 28 Α') “Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκησης” 
β) του άρθρου 27 του Ν. 2081/92 (ΦΕΚ 154 Α'), με το 
οποίο προστέθηκε άρθρο 29 Α' στο Ν. 1558/85 (ΦΕΚ 137 
Α'). 

2. Την κοινή απόφαση των Υπουργών Προεδρίας της 
Κυβέρνησης και Οικονομικών αριθμ. 1054661/939/ 
0001/16.5.94, με την οποία καθορίστηκε, κατά κλάδο ή 
ειδικότητα, ο αριθμός των επαναλαμβανομένων στο 
Υπουργείο Οικονομικών. 

3. Την απόφαση του Υπουργού Οικονομικών αριθμ. 
1060551/1023/0001/26.5.94 (ΦΕΚ 415 Β'), με την 
οποία καθορίστηκε ο αριθμός των ατόμων που θα επανα- 
προσληφθούν στο Υπουργείο Οικονομικών κατά το Β' 
εξάμηνο του έτους 1994. 


4. Το γεγονός ότι από την έκδοση της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

5. Το γεγονός ότι ο αριθμός των κενών θέσεων του κλά¬ 
δου ΔΕ Προσωπικού Η/Υ, ειδικότητας Χειριστών Διατρητι- 
κών Μηχανών και του κλάδου ΥΕ Εργατών, είναι μικρότε¬ 
ρος του αριθμού των επαναπροσλαμβανομένων στους 
κλάδους αυτούς αποφασίζουμε: 

1. Συστήνουμε τις παρακάτω θέσεις στους υφιστάμε¬ 
νους κλάδους ή ειδικότητες του Π.Δ/τος 284/88, που θα 
καλυφθούν με επαναπρόσληψη συμβασιούχων, απολυθέ- 
ντων κατά τις διατάξεις του Ν 1 882/90, άρθρο 44, παρ. 1, 
7 και 8: 

ΚΛΑΔΟΣ/ΕΙΔΙΚΟΤΗΤΑ 

ΑΡΙΘΜΟΣ 

ΘΕΣΕΩΝ 


α. Προσωπικού Η/Υ Χειριστών δκ^τρη- 

τικών μηχανών 25 

β. Εργατών 5 

2. Οι ανωτέρω θέσεις είναι προσωπαγείς και καταργού- 
νται, όταν για οποιονδήποτε λόγο κενωθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 1994 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. 1072823/513/0015 (2) 

Εκδοση εισιτηρίων από κέντρα διασκέδασης και λοιπά 
συναφή καταστήματα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υποπερίπτωσης γη' της περίπτωσης 
γ' και της περίπτωσης δ' του άρθρου 38 του π.δ/τος 186/ 
1992 (ΦΕΚ Α'84). 

2. Τις διατάξεις του άρθρου 58 του Ν. 2065/1992 (ΦΕΚ 
Α 113) και των εκδοθεισών κατ’ εξουσιοδότηση αυτού 
αποφάσεων 1086945/5322 ΑΥ 8.9.92 (ΦΕΚ Β' 575) και 
1055538/3367/20.4.1993 (ΦΕΚ Β' 331). 

3. Την 1026431/268/2.3.94 (ΦΕΚ Β’ 154) κοινή από¬ 
φαση του Πρωθυπουργού και του Υπουργού Οικονομικών, 
για ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών. 

4. Την ανάγκη αποτελεσματικότερου ελέγχου των κέ¬ 
ντρων διασκέδασης και συναφών καταστημάτων. 

5. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Από 11ης Ιουλίου 1994 επιβάλλεται υποχρέωση έκ¬ 
δοσης κατ’ άτομο εισιτηρίου, σύμφωνα με τα αναφερό- 
μενα κατωτέρω, στους επιτηδευματίες που τηρούν βιβλία 
Β' ή Γ' κατηγορίας του Κ.Β.Σ. και εκμεταλλεύονται κατα¬ 
στήματα ή άλλους χώρους (κέντρα διασκέδασης, χορευ¬ 
τικά κέντρα, κοσμικές ταβέρνες, καμπαρέ, καφωδεία, δι¬ 
σκοθήκες, μπουάτ, πάμπ, μπαρ, ρίεπο &3Γ ΓθδΙβυΓβηΐ και 
λοιπά συναφή), στα οποία παρέχεται ψυχαγωγία, συνδυα- 
ζόμενη ή μη με χορό ή ακρόαση, και προσφορά φαγητού 
και ποτού ή μόνο ποτού, εφόσον χρησιμοποιούν, ορχή¬ 
στρα με τουλάχιστον τρία όργανα ή ηλεκτρονική ή στερεο¬ 
φωνική μουσική. 

Δεν υπάγονται στην πιο πάνω υποχρέωση, οι εκμεταλ¬ 
λευτές καταστημάτων, στα οποία χρρησιμοποιείται μόνο 
στερεοφωνική μουσική, εφόσον αυτή δεν αποτελεί χαρα¬ 
κτηριστικό στοιχείο της λειτουργίας τους (εστιατόρια, τα¬ 
βέρνες, ζαχαροπλαστεία, καφενεία καφετέριες και λοιπά 
συναφή). 

2. Για κάθε εισερχόμενο στο κατάστημα ή άλλο χώρο 
πελάτη, κατάτην ώρα της εισόδου εκδίδεται θεωρημένο 
τρίπτυχο εισιτήριο εισόδου, με ενιαία, αύξουσα και κατά 
χρονολογική σειρά αρίθμηση (άρθρο 18 παρ. 6 Κ.Β.Σ.), 
χωρίς δυνατότητα χρήσης διαφορετικών σειρών, στο 
οποίο αναγράφονται, σύμφωνα με τις διατάξεις του Κ.Β.Σ. 

α) Ο τίτλος του στοιχείου 
β) Τα πλήρη στοιχεία του εκδότη 
γ) Η ημερομηνία έκδοσης 

3. Σε περίπτωση κατά την οποία ο υπόχρεος επιτηδευ- 
ματίας έχει ορίσει για τον πελάτη, ελάχιστη τιμή κατανά¬ 
λωσης αναγραφόμενη επί των τιμοκαταλόγων σύμφωνα 
με τις ισχύουσες διατάξεις, ως προκαταβολή, συμψηφιζό- 
μενη στη συνέχεια με την αξία των προσφερόμενων ειδών 
επί του εισιτηρίου αναγράφεται σχετική ένδειξη και η αξία 
αυτή ως εξής: Ελάχιστη Κατανάλωση δρχ. 

4. Σε περίπτωση κατά την οποία από την επιχείρηση δεν 
ορίζεται, ελάχιστη κατανάλωση για τον πελάτη, τότε για 
την εφαρμογή της παρούσας, ως ελάχιστη κατανάλωση 
θεωρείται η κατ’ άτομο κατανάλωση που ανακοινώνεται 
στο κοινό δια του τύπου, άλλως η αξία κατανάλωσης ενός 
εκ των προσφερομένων βασικών ειδών που περιέχονται 
στον τιμοκατάλογο. 

Η αξία αυτή ορίζεται ως «Βασική μονάδα κατανάλωσης» 
(ΒΑ.Μ.), γνωστοποιείται δε στην αρμόδια Δ.Ο.Υ., κατάτην 
θεώρηση των εισιτηρίων, με το Σημείωμα θεώρησης, στο 
οποίο επισυνάπτεται και αντίγραφο της γνωστοποίησης 
που έχει καταχωρισθεί στον τύπο ή του τιμοκαταλόγου και 
αναγράφεται επί του εισιτηρίου σχετική ένδειξη ως εξής: 
«Βασική Μονάδα Κατανάλωσης δρχ. ή ΒΑ.Μ δρχ. 

5. Σε περίπτωση εισόδου στο κατάστημα προσώπων, τα 
οποία μετέχουν σε χορούς, δεξιώσεις ή άλλες εκδηλώ¬ 
σεις, διοργανωτές των οποίων είναι σύλλογοι, σωματεία, 
ιδρύματα, οργανισμοί, οργανώσεις κ.λ.π. για τις οποίες 
απαιτείται κατάθεση στην αρμόδια Δ.Ο.Υ. συμφωνητικού, 
σύμφωνα με τις διατάξεις του άρθρου 55 παρ. 2 του ν. 
2065/1992, εκδίδονται εισιτήρια από ιδιαίτερη σειρά, με 
την ένδειξη «βάσει Συμφωνητικού. 


6. Σε περίπτωση εισόδου στο κατάστημα προσώπων, 
στα οποία, για λόγους επαγγελματικής προβολής θα προ- 
σφερθούν είδη δωρεάν, εκδίδονται εισιτήρια από ιδιαί¬ 
τερη σειρά με την ένδειξη Τιμής Ένεκεν. 

7. Τα δύο μέρη (αποκόμματα του εισιτηρίου) μπλε και 
λευκού χρώματος, αντίσοιχα, παραδίδονται στον πελάτη, 
κατά την είσοδο, ενώ το τρίτο μπλε χρώματος παραμένει 
ως στέλεχος. Ο πελάτης κατά το σερβίρισμα παραδίδει 
στην επιχείρηση το μπλε απόκομμα, ενώ το λευκό το κρα¬ 
τεί (ο πελάτης) καθ’ όλη τη διάρκεια της παραμονής του 
στο κατάστημα, το φέρει δε μαζί του και κατά την έξοδο 
απ’ αυτό. 

8. Τα εκδιδόμενα με αξία εισιτήρια αποτελούν φορολο¬ 
γικά στοιχεία εσόδου και καταχωρούνται στα τηρούμενα 
βιβλία,σύμφωνα με τις ισχύουσες διατάξεις του Κ.Β.Σ. 

Κατά το σερβίρισμα εκδίδονται τα προβλεπόμενα από 
τον Κ.Β.Σ. φορολογικά στοιχεία και στις περιπτώσεις που 
αναγράφεται αξία επί των εισιτηρίων, αυτή συμψηφίζεται 
με την αξία των προσφερομένων ειδών και εμφανίζεται ως 
δραχμική «έκπτωση» με την ένδειξη «αξία εισιτηρίου» στην 
εκδιδόμενη από τη φορολογική ταμειακή μηχανή ή τον 
Η/Υ απόδειξη ή στο τιμολόγιο δελτίο αποστολής. 

Σε περίπτωση που η αξία των καταναλωθέντων ειδών 
είναι μικρότερη από την αξία του εισιτηρίου, στο εκδιδό- 
μενο κατά τις διατάξεις του Κ.Β.Σ. φορολογικό στοιχείο, 
ως αξία των ειδών αναγράφεται η αξία του εισιτηρίου. 

9. Τα μπλε αποκόμματα των εισιτηρίων που παραδίδο- 
νται από τους πελάτες κατά το σερβίρισμα διαφυλλάσσο- 
νται από τους υπόχρεους επιτηδευματίες, μέχρι την 
έναρξη λειτουργίας του καταστήματος κατά την επόμενη 
ημέρα, τα δε στελέχη διαφυλλάσσονται σύμφωνα με τα 
οριζόμενα στις διατάξεις του άρθρου 21 (παρ. 2) του 
Κ.Β.Σ. 

10. Για κάθε παράβαση της παρούσας επιβάλλονται σε 
βάρος των υποχρέων σε έκδοση οι προβλεπόμενες από 
τον Κ.Β.Σ. κυρώσεις, ενώ σε βάρος των προσώπων που 
δεν απαιτούν ή δεν αποδέχονται τα προαναφερόμενα 
στοιχεία επιβάλλονται οι κυρώσεις που προβλέπονται από 
το άρθρο 58 του Ν. 2065/1992 και τις αποφάσεις που εκ- 
δόθηκαν κατ’ εξουσιοδότηση αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 1994 

Ο ΥΦΥΠΟΥΡΓΟΣ 

ΔΗΜ. ΓΕΩΡΓΑΚΟΠΟΥΛΟΣ 

-♦- 

Αριθ. Υ3Ε/461 (3) 

Παρασκευάσματα για βρέφη και παρασκευάσματα της 
δεύτερης βρεφικής ηλικίας που προορίζονται για εξα¬ 
γωγή σε τρίτες χώρες. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη τις διατάξεις: 
α. Του αρ. 1 παρ. 1 και 3 του Ν. 1338/83 περί εφαρμο¬ 
γής του Κοινοτικού Δικαίου (ΦΕΚ 34/Α/17.9.83) όπως 
αντικαταστάθηκε από το άρθρο 6 του Ν. 1440 (ΦΕΚ 79/ 
Α/17.6.84) Συμμετοχή της Ελλάδας στο κεφάλαιο, στα 
αποθεματικά και στις προβλέψεις της Ευρωπαϊκής Τρά- 

πεζας Επενδύσεων στο κεφάλαιο της Ευρωπαϊκής Κοινό¬ 
τητας Ανθρακος και Χάλυβος του Οργανισμού Εφοδια¬ 
σμού της ΕΙΙΒΑΤΟΜ καθώς και του άρθρου 65 του Ν 
1892/90 (ΦΕΚ 101 Α). 

β. Του άρθρου 2 παρ. 2 ιβ' του Ν. 1316/83 όπως αντικα- 
ταστάθηκε με τις διατάξεις του άρθρου 1 του Ν. 1965/91 
(ΦΕΚ 146/Α/26.9.91) και άρθρου 14 παρ. 4 εδ. 1 του Ν. 
1316/83 Ίδρυση Οργάνωση και αρμοδιότητες του Εθνι¬ 
κού Οργανισμού Φαρμάκων (ΕΟΦ), της Εθνικής Φαρμα¬ 
κοβιομηχανίας (ΕΦ) και της Κρατικής Φαρμακαποθήκης 
(ΚΦ) και τροποποίηση της Φαρμακευτικής Νομοθεσίας 
και άλλες διατάξεις (ΦΕΚ 3/Α/11.1.83). 

2. Την υπ' αριθμ. 0-518/7η/26.5.1993 εισήγηση ΔΣ/ 
ΕΟΦ. 

3. Την Κοινή απόφαση του Πρωθυπουργού και του 
Υπουργού Υγείας Πρόνοιας και Κοινωνικών Ασφαλίσεων 
υπ’ αριθμ. ΔΥ3α/850/25.10.93 αρμοδιοτήτων στον Υφυ¬ 
πουργό Υγείας Πρόνοιας και Κοινωνικών Ασφαλίσεων 
(ΦΕΚ 832 Β ). 

4. Τις διατάξεις του Ν. 2081 /92 άρθρο 27 (ΦΕΚ 154/Α/ 

1992) και το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Αρθρο 1 

Η παρούσα υπουργική απόφαση αποσκοπεί στην εναρ¬ 
μόνιση της ελληνικής νομοθεσίας προς τις διατάξεις της 
ΟΔ/92/52/ΕΟΚ για τα παρασκευάσματα για βρέφη και τα 
παρασκευάσματα της δεύτερης βρεφικής ηλικίας που 
προορίζονται για εξαγωγή σε τρίτες χώρες (ΕΕ 179/129 
του 1.7.92) και αφορά τα παρασκευάσματα της δεύτερης 
βρεφικής ηλικίας, όπως ορίζονται στο άρθρο 1 παρ. 2 
στοιχεία γ) και δ) της κοινής υπουργικής απόφασης υπ’ 
αριθμ. Υ3 Δ 1510/1993 (Β 585). 

Αρθρο 2 

Ο ΕΟΦ εξασφαλίζει ότι τα προϊόντα που αναφέρονται 
στο άρθρο 1 δύναται να εξαχθούν προς τρίτες χώρες μόνο 
εφόσον ανταποκρίνονται προς την παρούσα υπουργική 
απόφαση. 

2. Κανένα άλλο προϊόν εκτός από τα παρασκευάσματα 
για βρέφη δεν είναι δυνατόν να προβάλλει ως κατάλληλο 
από μόνο του να ικανοποιήσει τις ανάγκες διατροφής των 
βρεφών κατά τους πρώτους τέσσερις έως έξι μήνες της 
ζωής τους. 

3. Τα προϊόντα που αναφέρονται στο άρθρο 1 πρέπει να 
ανταποκρίνονται: 

α. στις διατάξεις των άρθρων 3 και 4 της κοινής υπουρ¬ 
γικής απόφασης υπ’ αριθμ. Υ3 Δ1510/1993 (Β 585) ή στα 
σχετικά εφαρμοστέα παγκόσμια πρότυπα που έχει θεσπί¬ 
σει Ο ΟΟΩΕΧ ΑϋΜΕΝΤΑΒίυδ. 

β. στις διατάξεις του άρθρου 5 παράγραφοι 2 έως 6 της 
Κοινής υπουργικής απόφασης υπ’ αριθμ. Υ3 Δ1510/1993 
(Β 585) εκτός εαν άλλως ζητείται ή ορίζεται από διατάξεις 
που έχει η χώρα προορισμού θεσπίσει. 

Οι διατάξεις του άρθρου 5 παρ. 2 έως 6 της Κοινής 
Υπουργικής Απόφασης υπ’ αριθμ. Υ3Δ1510/1993 (Β 
585) εφαρμόζεται και για την παρουσίαση των προϊόντων 
του άρθρου 1 της παρούσης και ιδίως για την μορφή, όψη 
ή συσκευασίας της και για τα χρησιμοποιούμενα υλικά συ- 
σκευασίας. 

4. Τα ανωτέρω παρασκευάσματα θα επισημαίνονται 


στην ενδεδειγμένη γλώσσα, κάτα τρόπο ώστε να αποφεύ¬ 
γεται τυχόν κίνδυνος σύγχυσης μεταξύ των παρασκευα¬ 
σμάτων για βρέφη και των αντιστοίχων της δεύτερης βρε¬ 
φικής ηλικίας. 

Αρθρο 3 

Απά 1.7.94 απαγορεύονται οι εξαγωγές προϊόντων που 
δεν ανταποκρίνονται στις διατάξεις της υπουργικής αυτής 
απόφασης. 

Αρθρο 4 

Σε περίπτωση παραβάσεως των διατάξεων της παρού¬ 
σας Υπουργικής απόφασης, επιβάλλονται οι κυρώσεις που 
ορίζονται από τον Νόμο 1316/83, όπως τροποποιήθηκε 
από τον Νόμο 1965/91. 

Αρθρο 5 

Η κοινή αυτή υπουργική απόφαση, ισχύει από της δημο- 
σιεύσεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΥΓΕΙΑΣ, ΠΡΟΝ. ΚΑΙ ΚΟΙΝ. ΛΣΦ/ΣΕΟΝ 

Γ. ΠΑΠΑΝΤΩΝΙΟΥ Μ. ΣΚΟΥΛΑΚΗΣ 

-4- 

Αριθ. Δ4/355 ( 4 ) 

Λειτουργία κυλικείων δημοσίων σχολείων (αναδημο¬ 
σίευση). 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 1892/1990 ΦΕΚ 101 τ.Α'/3.7.90 «Για τον εκ¬ 
συγχρονισμό και την ανάπτυξη και άλλες διατάξεις» άρθρο 
113 παρ. 8. 

2. Το Ν. 1894/1990 ΦΕΚ 110 τ.Α /27.8.90 «Για την 
Ακαδημία Αθηνών και άλλες εκπαιδευτικές διατάξεις» άρ¬ 
θρο 5, αποφασίζουμε: 

1. Η ανάθεση από τη Σχολική Επιτροπή της λειτουργίας 
και εκμετάλλευσης των κυλικείων των δημοσίων σχολείων 
Α/θμιας και Β/θμιας Εκπ/σης γίνεται μόνον κατόπιν 
πλειοδοτικού διαγωνισμού, με την επιφύλαξη του τελευ¬ 
ταίου εδ. της παρ. 8. 

2. Δικαίωμα συμμετοχής στον πλειοδοτικό διαγωνισμό 
έχουν: 

α) Ιδιώτες και δημοτικά ή κοινοτικά νομικά πρόσωπα, 
β) Τα άτομα του σχολικού περιβάλλοντος (Επιστάτης- 
τρια, Καθαριστής-τρια κ.λπ.), εφόσον συντρέχουν οι λόγοι 
της παραγράφου 8 της απόφασης αυτής. 

3. Δεν γίνονται δεκτοί στον πλειοδοτικό διαγωνισμό: 
α) Όσοι απασχολούνται στο δημόσιο ή σε Ν.Π.Δ.Δ. με 

οποιαδήποτε εργασιακή σχέση εκτός από τα άτομα της 
περίπτωσης β της παρ. 2. 
β. Συνταξιούχοι 

γ) Οσοι έχουν κώλυμα διορισμού στο Δημόσιο σύμφωνα 
με τα άρθρα 18, 21, 22, 23 και 25 του Π.Δ. 611/77. 

δ) Όσοι είναι ανάδοχοι εκμετάλλευσης άλλου κυλι¬ 
κείου. 

4. Οι συμβάσεις ισχύουν για τρία χρόνια, αρχίζουν την 1 η 
Ιουλίου και λήγουν την 30η Ιουνίου του τρίτου έτους. 

5. Κατά το μήνα Μάρτιο του χρόνου που λήγει η ισχύ- 
ουσα σύμβαση, η Σχολική Επιτροπή προκηρύσσει πλειο¬ 
δοτικό διαγωνισμό για την εκμετάλλευση του κυλικείου 
του σχολείου. 

Περίληψη της διακήρυξης του διαγωνισμού τοποθετεί¬ 
ται στον πίνακα ανακοινώσεων του σχολείου, σε εμφανές 
μέρος μπροστά στην είσοδο του σχολείου, σε πολυσύχνα¬ 
στους χώρους της περιοχής (καφενεία κ.λπ.) και δημο¬ 
σιεύεται τουλάχιστον μία φορά σε δύο τοπικές εφημερί¬ 
δες και αν δεν υπάρχουν δύο σε μία τοπική εφημερίδα. 

Σε περίπτωση που δεν υπάρχουν τοπικές εφημερίδες η 
δημοσίευση γίνεται σε τοπική εφημερίδα της πλησιέστε- 
ρης περιοχής. 

6. Τα δικαιολογητικά συμμετοχής του κάθε ενδιαφερό- 
μενου στον πλειοδοτικό διαγωνισμό είναι: 

α) Έγγραφη αίτηση με πλήρη στοιχεία για συμμετοχή 
του στο διαγωνισμό. 

β) Έγγραφη προσφορά για το κατά μαθητή ποσό, η 
οποία θα τοποθετείται σε κλειστό αδιαφανή φάκελλο. Η 
προσφορά πρέπει να είναι καθαρογραμμένη χωρίς ξέ- 
σματα, σβησίματα, προσθήκες, διορθώσεις. Τυχόν διόρ¬ 
θωση μονογράφεται από τον ενδιαφερόμενο, η δε Επι¬ 
τροπή διενέργειας του διαγωνισμού κατά τον έλεγχο αφού 
την καθαρογράψει (τη διόρθωση) τη μονογράφει και τη 
σφραγίζει. Η προσφορά απορρίπτεται όταν υπάρχουν σε 
αυτή διορθώσεις, οι οποίες την καθιστούν ασαφή κατά την 
κρίση της Επιτροπής διενέργειες του διαγωνισμού. 

γ) Πιστοποιητικό φορολογικής ενημερότητας. 

δ) Πιστοποιητικό Εισαγγελίας ότι δεν είναι φυγόποινος 
ή φυγόδικος. 

ε) Ποσό εγγύησης για τη συμμετοχή του στο διαγωνι¬ 
σμό, που θα καθορίζεται από τη Σχολική Επιτροπή με τη 
διακήρυξη. 

Το ποσό αυτό δεν πρέπει να είναι μικρότερο των 50.000 
δρχ. 

Η εγγύηση αυτή επιστρέφεται στον ενδιαφερόμενο 
υποψήφιο μετά την κατακύρωση του διαγωνισμού εκτός 
του τελευταίου πλειοδότου στον οποίο κατακυρώθηκε η 
παραχώρηση του κυλικείου για τον οποίο παρακρατείται 
καθόλη τη διάρκεια της σύμβασης και επιστρέφεται μετά 
τη λήξη της άτοκα, πλην της περιπτώσεως καταγγελίας ή 
προώρου λήξης της σύμβασης, οπότε καταπίπτει υπέρ της 
Σχολικής Επιτροπής. 

στ) Υπεύθυνη δήλωση του Ν. 1599/86 ότι δεν είναι ανά- 
δοχοι εκμετάλλευσης άλλου κυλικείου δημοσίου ή ιδιωτι¬ 
κού σχολείου. 

ζ) Ό,τι άλλο δικαιολογητικά ήθελε κριθεί κατά περί¬ 
πτωση αναγκαίο. 

Για τη συμμετοχή των δημοτικών ή κοινοτικών νομικών 
προσώπων απαιτούνται όλα τα ανωτέρω δικαιολογητικά 
εκτός του πιστοποιητικού Εισαγγελίας της υπεύθυνης δή¬ 
λωσης του Ν. 1599/86 και του αποσπάσματος ποινικού 
μητρώου, και επί πλέον, αποδεικτικό έγγραφο του εξου- 
σιοδοτουμένου να συμμετάσχει ατόμου. 

Τα παραπάνω δικαιολογητικά θα υποβάλλονται στην αρ¬ 
μόδια για τη διενέργεια του διαγωνισμού Επιτροπή μέσω 
του Διευθυντή του σχολείου και θα πρωτοκολλούνται στο 
πρωτόκολλο της Σχολικής Επιτροπής. 

7. Η Επιτροπή διενέργειας του διαγωνισμού συγκροτεί¬ 


ται από το Διευθυντή του σχολείου, από εκπρόσωπο του 
Δήμου ή της Κοινότητας στη Σχολική Επιτροπή και τον 
πρόεδρο του συλλόγου γονέων ή τον εκπρόσωπο των γο¬ 
νέων, εάν δεν υπάρχει σύλλογος. 

Σε περίπτωση συστέγασης πολλών σχολικών μονάδων 
ορίζεται στην Επιτροπή αυτή ένας Διευθυντής και ένας 
πρόεδρος συλλόγου γονέων ή εκπρόσωπος των γονέων 
με κλήρωση ενώπιον ειδικής συνεδρίας της Σχολικής Επι¬ 
τροπής, κατά την οποία συντάσσεται σχετικό πρακτικό 

8. Σε περίπτωση αποτυχίας του διαγωνισμού αυτό επα¬ 
ναλαμβάνεται με την ίδια διαδικασία. Σε νέα αποτυχία και 
του επαναληπτικού διαγωνισμού επαναλαμβάνεται μετά 
παρέλευση τουλάχιστον (5) ημερών εκ νέου, με συμμε¬ 
τοχή μόνο των ατόμων του σχολικού περιβάλλοντος, με 
την ίδια διαδικασία και αφού, στο διάστημα αυτό, τα ενδια¬ 
φερόμενο άτομα, λάβουν ενυπόγραφα γνώση της περίλη¬ 
ψης της διακήρυξης. 

Σε περίπτωση που δεν εκδηλωθεί ενδιαφέρον από 
αυτά, γίνεται απ’ ευθείας ανάθεση του κυλικείου σε πρό¬ 
σωπο που διαθέτει τις νόμιμες προϋποθέσεις, αφού υπο¬ 
βάλλει τα δικαιολογητικά που προβλέπονται από την από¬ 
φαση αυτή. Οι όροι της απ’ ευθείας ανάθεσης δεν μπορεί 
να είναι δυσμενέστεροι των προβλεπομένων όρων της 
διακήρυξης. 

9. Η προθεσμία μεταξύ της δημοσίευσης της διακήρυ¬ 
ξης και της ημέρας του αρχικού ή του πρώτου επαναληπτι¬ 
κού διαγωνισμού δε μπορεί να είναι μικρότερη των 30 
ημερών ή των 20 ημερών αντίστοιχα. 

10. Το ελάχιστο όριο προσφοράς ορίζεται στις 800 δρχ. 
ανά μαθητή ετησίως (360 ημέρες) και θα αποτελεί ποσό 
εκκίνησης κατά τη διαδικασία του πλειοδοτικού διαγωνι¬ 
σμού. 

Σε σχολεία Α/θμιας και Δ/θμιας Εκπ/σης με αριθμό μι¬ 
κρότερο των 250 μαθητών η Σχολική Επιτροπή έχει τη δυ¬ 
νατότητα το ελάχιστο ποσό προσφοράς να το μειώνει μέ¬ 
χρι και 50% για σχολεία Β/θμιας Εκπ/σης και μέχρι 60% 
για σχολεία Α/θμιας Εκπ/σης. 

Τα ανωτέρω ποσά μπορούν να αναπροσαρμόζονται με 
απόφαση των Υπουργών ΥΠΕΠΘ και Εσωτερικών. 

11. Οι εισπράξεις από τη λειτουργία του κυλικείου του 
κάθε σχολείου αποτελούν έσοδο της αρμόδιας Σχολικής 
Επιτροπής και θα διατίθενται για την κάλυψη ή συμπλή¬ 
ρωση των δαπανών λειτουργίας του σχολείου. 

12.0 προσφέρων θεωρείται ότι αποδέχεται πλήρως και 
ανεπιφύλακτα όλους τους όρους της διακήρυξης. 

13. Η αποσφράγιση των προσφορών γίνεται δημόσια 
ενώπιον της Επιτροπής διενέργειας του διαγωνισμού. 

Όσοι παρευρίσκονται στη διαδικασία αποσφράγισης 
των προσφορών, λαμβάνουν γνώση των συμμετασχόντων 
στο διαγωνισμό. 

Η Επιτροπή διενέργειας του διαγωνισμού προβαίνει 
στην έναρξη της διαδικασίας αποσφράγισης των προσφο¬ 
ρών την ημερομηνία και ώρα που ορίζεται από τη διακή¬ 
ρυξη. Προσφορές που υποβάλλονται στην Επιτροπή μετά 
την έναρξη της διαδικασίας αποσφράγισης δεν αποσφρα¬ 
γίζονται αλλά παραδίδονται στους ενδιαφερομένους, ως 
εκπρόθεσμες. 

14. Αντιπροσφορές στους διαγωνισμούς δεν γίνονται 
δεκτές. Σε περίπτωση υποβολής τους απορρίπτονται ως 
απαράδεκτες. 

15. Ένσταση κατά της νομιμότητας της διενέργειας του 
διαγωνισμού ή της συμμετοχής κάποιου σε αυτόν, κατά τη 

διάρκεια του διαγωνισμού, υποβάλλεται μέχρι και την επό¬ 
μενη εργάσιμη ημέρα από την ημερομηνία διενέργειάς 
του. Η Επιτροπή υποβάλλει την ένσταση με αιτιολογημένη 
γνωμοδότησή της στη Σχολική Επιτροπή που είναι αρμό¬ 
δια για την κατακύρωση του διαγωνισμού, προκειμένου να 
αποφανθεί τελικά. 

Ενστάσεις που υποβάλλονται για οποιουσδήποτε άλ¬ 
λους από τους προαναφερόμενους λόγους δε γίνονται δε¬ 
κτές. 

Την ένσταση κατά της συμμετοχής κάποιου στο διαγω¬ 
νισμό, λαμβάνει γνώση υποχρεωτικά με τη φροντίδα της 
Επιτροπής αυτός κατά του οποίου στρέφεται. 

16. Στην περίπτωση που οι πλειοδότες είναι δύο ή πε¬ 
ρισσότεροι (με την ίδια προσφορά) η Επιτροπή τους ζητάει 
να προσκομίσουν την επόμενη εργάσιμη ημέρα νέα έγ- 
γραφη προσφορά. Η διαδικασία αυτή μπορεί να επανα¬ 
λαμβάνεται κάθε επόμενη εργάσιμη ημέρα μέχρι να υπάρ¬ 
ξει ένας μόνο πλειοδότης. 

17. Η Σχολική Επιτροπή έχει το δικαίωμα να μην κατα¬ 
κυρώσει το διαγωνισμό, εφόσον κρίνει τις προσφορές 
απαράδεκτες ή για οποιοδήποτε άλλο λόγο κρίνει το απο¬ 
τέλεσμα του διαγωνισμού ασύμφορο. 

18.0 εκμεταλλευτής του κυλικείου πρέπει να τηρεί αυ¬ 
στηρά την ισχύουσα Υγειονομική Διάταξη Α1β/8577/83 
(ΦΕΚ 526/83 τ.Β'), καθώς επίσης και την κοινή Υπουρ¬ 
γική Απόφαση Α2γ/οικ. 2087/89 (ΦΕΚ 362/89 τ.Β’) όπως 
αυτή ισχύει κάθε φορά, με την οποία καθορίζονται τα προ- 
σφερόμενα είδη από τα σχολικά κυλικεία. 

19. Απαγορεύεται στον ανάδοχο του κυλικείου η υπε- 
κμίσθωση ή η καθοιονδήποτε τρόπο ολική ή μερική παρα¬ 
χώρησή του σε άλλο άτομο. 

20. Στα άτομα του σχολικού περιβάλλοντος περιλαμβά¬ 
νεται και το πάσης φύσεως βοηθητικό προσωπικό του 
σχολείου που απασχολείται με οποιαδήποτε σχέοη εργα¬ 
σίας. 

Το άτομο του σχολικού περιβάλλοντος που συνταξιοδο- 
τεΐται ή αποχωρεί από το σχολείο για οποιοδήποτε λόγο, 
εξακολουθεί να έχει την εκμετάλλευση του κυλικείου μέ¬ 
χρι την καταληκτική ημερομηνία της σύμβασής του. 

Στον καθαριστή-τρια που έχει αναλάβει την εκμετάλ¬ 
λευση του κυλικείου, απαγορεύεται να καθαρίζει τους χώ¬ 
ρους του σχολείου κατά τη διάρκεια λειτουργίας του κυλι¬ 
κείου. Ο καθαρισμός θα γίνεται υποχρεωτικά πριν ή μετά 
το ωράριο λειτουργίας του κυλικείου. Για τα λοιπά πρό¬ 
σωπα η ενασχόλησή τους με τη λειτουργία του κυλικείου 
δεν πρέπει να εμποδίζει την εκτέλεση των κυρίων καθη¬ 
κόντων τους. Επιτρέπεται σε άτομα του σχολικού περι¬ 
βάλλοντος, που ανέλαβαν κατόπιν διαγωνισμού τη λει¬ 
τουργία των κυλικείων, να απασχολούν πρόσωπα του οικο¬ 
γενειακού τους περιβάλλοντος υπό την εποπτεία τους, 
ώστε να μη δημιουργούνται προβλήματα στα κύρια καθή- 
κοντά τους. 

21. Οι εκμεταλλευτές των σχολικών κυλικείων κατα¬ 
βάλλουν στις αρμόδιες Σχολικές Επιτροπές κατ’ έτος το 
ποσό που συμφωνήθηκε, σε 2 δόσεις, της 

Πρώτης την 20η Δεκεμβρίου και της 
Δεύτερης την 30η Απριλίου. 

22. Με απόφαση της αρμόδιας Σχολικής Επιτροπής του 
σχολείου συγκροτείται Επιτροπή Ελέγχου λειτουργίας του 
σχολικού κυλικείου, η οποία αποτελείται από: 

α) Το Διευθυντή του σχολείου ή το νόμιμο αναπληρωτή 
του 


β) Ενα μέλος του συλλόγου γονέων-κηδεμόνων με τον 
αναπληρωτή του. 

.' γ) Ένα μέλος της Σχολικής Επιτροπής με τον αναπλη¬ 
ρωτή του. 

δ) Ένα μέλος της Μαθητικής Κοινότητας με τον ανα¬ 
πληρωτή του. 

ε) Έναν Εκπαιδευτικό του σχολείου με τον αναπληρωτή 
του. 

Πρόεδρος της παραπάνω Επιτροπής είναι ο Διευθυντής 
του σχολείου ή ο αναπληρωτής του, ο οποίος, καλεί τα 
μέλη σε συνεδρίαση για τη συζήτηση διαφόρων προβλη¬ 
μάτων λειτουργίας κυλικείου. Γ ια τις συνεδριάσεις τηρού¬ 
νται σχετικά πρακτικά σε ειδικό βιβλίο πράξεων. 

Έργο της Επιτροπής είναι ο έλεγχος της ομαλής λει¬ 
τουργίας του κυλικείου, η διάθεση από αυτό των προβλε- 
πομένων και οριζόμενων από τις ισχύουσες αποφάσεις ει¬ 
δών (ΦΕΚ (τ.Β’) 362/89 και 216/94). 

Στα σχολικά συγκροτήματα ή σε σχολεία όπου έχουμε 
ένα κυλικείο, αλλά δύο ή περισσότερους συλλόγους γο¬ 
νέων και κηδεμόνων, συλλόγους διδασκόντων κ.λπ. η επι¬ 
τροπή Ελέγχου Λειτουργίας του σχολικού κυλικείου απο- 
τελείται από: 

α) Ενα Διευθυντή σχολείου του συγκροτήματος ή των 
συστεγαζομένων στο διδακτήριο σχολείων, ως πρόεδρο 
της Επιτροπής, με τον αναπληρωτή του που επιλέγονται 
από τον Πρόεδρο της αρμόδιας Σχολικής Επιτροπής. 

β) Ένα μέλος του συλλόγου γονέων και κηδεμόνων με 
τον αναπληρωτή του που τους προτείνουν όλοι οι σύλλογοι 
των σχολικών μονάδων που συστεγάζονται στο συγκεκρι¬ 
μένο διδακτήριο. 

γ) Ένα μέλος της Σχολικής Επιτροπής με τον αναπλη¬ 
ρωτή του που επιλέγονται από τον Πρόεδρο Σχ. Επιτρο¬ 
πής. 

δ) Ένα μέλος των μαθητικών κοινοτήτων με τον ανα¬ 
πληρωτή του που θα προτείνονται από τις μαθητικές κοι¬ 
νότητες όλων των άλλων σχολείων του συγκροτήματος ή 
των συστεγαζομένων στο διδακτήριο σχολείων. 

ε) Έναν εκπαιδευτικό με τον αναπληρωτή του που θα 
προτείνονται από όλους τους συλλόγους διδασκόντων των 
άλλων σχολικών μονάδων. 

Η Επιτροπή αυτή συγκροτείται με απόφαση του Προέ¬ 
δρου της αρμόδιας Σχολικής Επιτροπής του συγκροτήμα¬ 
τος. 

23. Κάθε παράβαση των όρων της παρούσας θα πιστο¬ 
ποιείται από τα μέλη της Επιτροπής Ελέγχου λειτουργίας 
του κυλικείου, η οποία μπορεί να εισηγείται στη σχολική 
Επιτροπή του σχολείου την καταγγελία της σύμβασης που 
έχει υπογράφει, για ουσιώδη λόγο, που οφείλεται στον 
υπεύθυνο ανάδοχο του κυλικείου. Η Σχολική Επιτροπή 
κρίνει εάν συντρέχει ή όχι λόγος καταγγελίας της σύμβα¬ 
σης και αποφασίζει αναλόγως αφού προηγουμένως κλη¬ 
θεί να εκφράσει τις απόψεις του, ο εκμεταλλευτής του 
κυλικείου. 

24. Στην περίπτωση πρόωρης λύσης της σύμβασης διε- 
νεργείται πλειοδοτικός διαγωνισμός και η νέα σύμβαση θα 
ισχύει μέχρι της 30ής Ιουνίου του τρίτου έτους. Το μί¬ 
σθωμα στον πρώτο χρόνο της σύμβασης αυτής θα είναι 
μειωμένο κατά το ποσό που αντιστοιχεί αναλογικά στο σύ¬ 
νολο των ημερών (εργάσιμων και μη) του χρονικού διαστή- 

ματος που μεσολάβησε από 1 ης Ιουλίου μέχρι την υπο¬ 
γραφή της νέας σύμβασης. 

25. Για τον καθορισμό του μισθώματος λαμβάνεται 
υπόψη ο αριθμός των φοιτοϋντων μαθητών στις ημερομη¬ 
νίες που καταβάλλονται οι δόσεις. Στον αριθμό αυτό προ¬ 
στίθεται καί ο αριθμός των σπουδαστών των Π.Ε.Κ. και 
Ι.Ε.Κ. στην περίπτωση που συστεγάζονται σε σχολεία Α/ 
θμιας και Β/θμιας Εκπ/σης και εξυπηρετούνται από το κυ¬ 
λικείο του σχολείου. 

26. Η σύμβαση υπογράφεται από τον Πρόεδρο της Σχο¬ 
λικής Επιτροπής και από τον Πλειοδότη. 

27. Όλοι οι παραπάνω όροι που υποχρεωτικά θα περι¬ 
λαμβάνονται στις σχετικές συμβάσεις θεωρούνται και εί¬ 
ναι ουσιώδεις, η δε παράβαση και ενός μόνο εξ αυτών θα 
έχει σαν συνέπεια την καταγγελία της σύμβασης. 

28. Οι κοινές υπουργικές αποφάσεις Δ4/47/23.1.91 
ΦΕΚ 58 τ.Β /14.2.91 και Δ4/540/16.10.92 ΦΕΚ 651 
τ.Β'/9.11.92 καταργούνται. Οι συμβάσεις που έχουν συ¬ 
νταχθεί με τις ανωτέρω καταργούμενες αποφάσεις δεν 
θίγονται. 

Από τις διατάξεις της απόφασης αυτής δεν προκαλείται 
πρόσθετη δαπάνη σε βάρος του Κρατικού Προϋπολογι¬ 
σμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 1994 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΚΗΣ ΤΣΟΧΑΤΖΟΠΟΥΛΟΣ ΔΗΜ. ΦΑΤΟΥΡΟΣ 


* Αναδημοσιεύεται λόγω ελλιπούς δημοσιεύσεώς του στο ΦΕΚ 
441/13.6.94 (τ.Β') 

-♦- 

Αριθ. Δ2/10672 (5) 

Σύσταση οργανικών θέσεων εκπαιδευτικού προσωπικού 
Δ/θμιας Εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 62 του Ν. 1566/85 (ΦΕΚ 
167 Α ). 

2. Τις διατάξεις του άρθρου 1 του Ν. 1600/86 (ΦΕΚ 76 
Α'). 

3. Την αριθμ. 12/94 πράξη του ΚΎ.Σ.Δ.Ε. 

4. Την αριθμ. Η/11086/93 κοινή απόφαση για τις αρμο¬ 
διότητες Υφυπουργών ΥΠ.Ε.Π.Θ. (ΦΕΚ 842 Β'). 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, απο¬ 
φασίζουμε: 


Συστήνουμε τρεις (3) οργανικές θέσεις εκπαιδευτικού προσωπικού, Δ/θμιας Εκπαίδευσης, μετατρέποντας αυτοδί¬ 
καια, σύμφωνα με τις διατάξεις των παρ. 4 και 5 του άρθρ. 1 του Ν. 1600/86, τις παρακάτω τρεις (3) θέσεις εκπαιδευτι¬ 
κών με σχέση εργασίας ιδιωτικού δικαίου αορίστου χρόνου, σε οργανικές θέσεις εκπαιδευτικού προσωπικού Β/θμιας 
Εκπ/σης, κατά κλάδο, ειδικότητα και βαθμό, ως εξής: 


ΚΛΑΔΟΣ. 

ΕΙΔΙΚΟΤΗΤΑ 

ΑΡΙΘΜΟΣ ΘΕΣΕΩΝ 

ΚΑΤΑ ΒΑΘΜΟ 

ΑΡΙΘΜΟΣ ΘΕΣΕΩΝ 

ΚΑΤΑ ΜΙΣΘΟΛΟΓΙΚΟ 
ΚΛΙΜΑΚΙΟ 

* ΣΥΝΟΛΟ 

Α 

Β 

Γ 

7 

10 

14 

ΠΕ2-Φιλολόγων 

1 





1 

1 

ΠΕ4-Χημικών 


1 



1 


1 

ΠΕ15-Οικ. Οικονομίας 

1 



1 



1 


Οι ως άνω μετατρεπόμενες θέσεις προσαυξάνουν 
αντίστοιχα τις οργανικές θέσεις εκπαιδετικού προσωπι¬ 
κού της Δευτεροβάθμιας Εκπαίδευσης κατά κλάδο, ει¬ 
δικότητα και βαθμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 1994 

Ο ΥΦΥΠΟΥΡΓΟΣ 

ΙΩΑΝ. ΑΝΘΟΠΟΥΛΟΣ 


Αριθ. Β1/292 (6) 

Σύσταση Τομέων στο Τμήμα Γεωπονίας Φυτικής και 

Ζωικής Παραγωγής του Πανεπιστημίου Θεσσαλίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 6 παρ. 4 του Ν. 1268/82 (Α’ 87) 
όπως συμπληρώθηκε με την παρ. 1ε του άρθρου 48 
του Ν. 1404/83 (Α' 173). 

β) Του άρθρου 29Α του Ν. 1558/85 όπως αυτό προ- 
σετέθη με το άρθρο 27 του Ν. 2081/92 (Α' 154). 

γ)Την κοινή απόφαση του Πρωθυπουργού και του 
Υπουργού Εθνικής Παιδείας και θρησκευμάτων Η/110 
86/1993 «Αρμοδιότητες Υφυπουργών ΥΠΕΠΘ». 

3. Τη γνώμη της Γενικής Συνέλευσης του τμήματος Γε- 
ωπονίας Φυτικής και Ζωικής Παραγωγής του Πανεπιστη¬ 
μίου Θεσσαλίας (συνεδριάσεις 12η/10.2.94 και 13η/ 
23.2.94). 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Πανεπιστημίου Θεσσαλίας, αποφασίζουμε: 

Συνιστώνται στο Τμήμα Γεωπονίας Φυτικής και Ζωϊκής 
Παραγωγής του Πανεπιστημίου Θεσσαλίας οι ακόλουθοι 
τομείς. 

α) Τομέας Φυτικής Παραγωγής, ο οποίος συντονίζει τη 
διδασκαλία των γνωστικών αντικειμένων Γενετικής Βελτι- 
ώσεως Φυτών, Προτύπων Ανάπτυξης Φυτών, Σποροπαρα¬ 
γωγής, Γεωργίας, Δενδροκομίας, Κηπευτικών, Φυσιολο¬ 
γίας Φυτών, Φυτών Μεγάλης Καλλιέργειας, Γενετικής, 
Γεωργικού Πειραματισμού, Βιομετρίας, Ζιζανιολογίας, 
Βιοχημείας, Βοτανικής, Στατιστικής, Προγραμματισμού 
Η/Υ, Γεωργικής Οικονομίας, Οργάνωσης Γεωργικών Επι¬ 
χειρήσεων, Κοινωνιολογίας, Συνεργατισμού, Τεχνολογίας 
Τροφίμων, Γεωργικών Βιομηχανιών, Βιοτεχνολογίας και 
Μοριακής Βιολογίας. 

β) Τομέας Φυτοπροστασίας, ο οποίος συντονίζει τη δι¬ 
δασκαλία των γνωστικών αντικειμένων Εντομολογίας, Γε¬ 
ωργικής Ζωολογίας, Φυτοπροστασίας, Μελισσοκομίας - 
Σηροτροφίας, Προστασίας Αποθηκευμένων Προϊόντων, 
Βιολογικής Καταπολεμήσεως, Φυτοπαθολογίας, Γεωργι¬ 
κής Φαρμακολογίας, Ιολογίας, Μικροβιολογίας, Μυκητο¬ 
λογίας, Βακτηριολογίας, Ιολογίας και Μη Παρασιτικών 
Ασθενειών. 

γ) Τομέας Εδαφολογίας και Πετρολογίας, ο οποίος συ¬ 
ντονίζει τη διδασκαλία των γνωστικών αντικειμένων Εδα¬ 
φολογίας, Γονιμότητας Εδάφους, Λιπασμάτων, θρέψης 
Φυτών, Γεωλογίας, Πετρολογίας, Χημείας, Βιοχημείας και 
Φυσικής. 

δ) Τομέας Γεωργικής Μηχανικής και Εγγείων Βελτιώ¬ 
σεων, ο οποίος συντονίζει τη διδασκαλία των γνωστικών 
αντικειμένων Γεωργικής Μηχανολογίας, Ενεργειακών Τε¬ 
χνολογιών, Υδραυλικής, Υδρολογίας, Αρδρεύσεων, 
Στραγγίσεων, Γεωργικών Κατασκευών, Ελέγχου Περιβάλ¬ 
λοντος, Μετεωρολογίας, Κλιματολογίας, Αγρομετεωρο- 
λογίας και Μαθηματικών. 

ε) Τομέας Ζωικής Παραγωγής, ο οποίος συντονίζει τη 
διδασκαλία των γνωστικών αντικειμένων Μορφολογίας - 
Ανατομίας Ζώων, Οικολογίας Μικροβιολογίας, θαλάσσιου 
Περιβάλλοντος, Ζωοτεχνίας, Υδροβιολογίας, Φυσιολο¬ 
γίας Ζωικών Οργανισμών, Ωκεανογραφίας, Γενετικής, 


Ζωικών Πληθυσμών, Ιχθυολογίας, Διατροφής Ζωικών Ορ¬ 
γανισμών, Μεθοδολογίας Έρευνας Υδάτινων Οικοσυστη¬ 
μάτων, Αναπαραγωγής Ζωικών Οργανισμών, Φυσιολογίας 
θρέψης Ιχθύων, Υδατοκαλλιεργειών, Τροφικών Δικτύων 
Υδατοκαλλιεργειών, Λιμνολογίας, Διαχείρισης Υδροβιοτό¬ 
πων, Ενδοκρινολογίας Ιχθύων, Καλλιέργειας Σαλιγκαριών 
και Βατράχων, Ελέγχου και Επεξεργασίας Ιχθηρών, Προ¬ 
στασίας Ζωικού Κεφαλαίου, Ιχθυοπαθολογίας, Αλιείας - 
Αλιευτικής Τεχνολογίας, Ναυτιλίας και Ναυτιλιακών Ορ¬ 
γάνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 24 Ιουνίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-♦- 

Αριθ. 23052 ( 7 ) 

Αντικατάσταση μέλους του Δ.Σ. του Ο.Σ.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/1983 «Κοινωνικοποίηση 
των επιχειρήσεων δημόσιου χαρακτήρα ή κοινής ωφέ¬ 
λειας» (Α' 80). 

2. Τις διατάξεις του άρθρου 8 του Π.Δ. 59/1985 «Δομή, 
ρόλος και τρόπος διοίκησης και λειτουργίας της κοινωνι¬ 
κοποιημένης επιχείρησης Οργανισμός Σιδηροδρόμων Ελ¬ 
λάδος (Ο.Σ.Ε.)» (Α' 22). 

3. Την απόφασή μας 22753/19.11.93 «Αποδοχή παραί¬ 
τησης, ανάκληση παλαιών και ορισμός νέων μελών του 
Διοικητικού Συμβουλίου του Οργανισμού Σιδηροδρόμων 
Ελλάδος Α.Ε. (Ο.Σ.Ε.)» (Β' 859), αποφασίζουμε: 

Αντικαθιστούμε το μέλος-εκπρόσωπο του Κράτους του 
Δ.Σ. του Ο.Σ.Ε. Νικόλαο Ιωαννίδη, με το θωμά Ευγενίδη 
και για το υπόλοιπο της θητείας του Συμβουλίου, ήτοι μέ¬ 
χρι 30.1.1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 29 Ιουνίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝ. ΠΑΠΑΝΤΩΝΙΟΥ ΙΩΝ. ΧΑΡΑΛΑΜΠΟΥΣ 

Ε Θ ΝI ΚΟ Τ Υ ΠΟ ΓΡΑΦ Ε IΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

-—- 

Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ ΘΠ 

λειτουργούν καθημερινά από 8.00' έως 13.00' 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 

’ Πώληοη ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48.188 

• Για φωτοαντίγραφα παλαιών τευχών οτην οδό Σολωμοΰ 51 τηλ 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52 25 713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ : 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατ ά τεύχος της ΕΦΗΜΕΡΙΔΑΣ ΤΗΣ Κ ΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 1 7 έως 24 δρχ. 200 
Αηό 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥ ΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 \ Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » » Β' 

» 

30.000 

» 

1.500 

γ) » » » Γ' 

» 

10.000 

» 

500 

δ) » » » Δ' 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

» 

250 

η) » » » Δελτ. Εμπ.& Βιομ. Ιδ. 

» 

10.000 

» 

500 

θ) » » » Αν. Ειδικού Δικαστηρίου 

» 

3.000 

» 

150 

ι) » » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









